open-index/open-wikipedia-markdown huggingface dataset:
Kantharos

**Kantharos** (gresk κάνθαρος) er en form for gresk keramikk som ble benyttet som drikkekar. I dens gjenkjennelige "Type A"-form er den karakterisert av dy bolle, høye fotstykke og et par med høye, vertikale hanker, som strekker seg over kanten på karet. De greske ordene kotylos (κότῦλος, hankjønn) og kotyle (κοτύλη, hunkjønn) er andre navn for samme form.

Kantharos er en kopp som ble benyttet for å oppbevare vin, muligens for å drikke den eller for bruk i ofringer. Kantharos synes å være assosiert til Dionysos, guden for vinen, som igjen også var knyttet til vegetasjon og fruktbarhet. Dionysos ofte vist ved å holde i denne formen for kar, som på et eksempel på en sølvstatermynt som ble preget mellom 420-410 f.Kr. i Nagidos i Kilikia.

Den var kanskje ikke en kopp for banketter, men heller et kar benyttet i førkristne kulter for gjenfødsel eller gjenoppstandelse, udødelighet tilbud ved vinen, «fjerne i ekstasens øyeblikk selvbevissthetens byrder og opphøye mennesket til rangen av guddom.»

## Ulike utgaver

Fil:Bucchero kantharos Terme.jpg|Bukkero-kantharos fra Gamle Latium, Italia, 830–730 f.Kr.
Fil:Geometric kantharos Staatliche Antikensammlungen 8501.jpg|Gravkantharos i geometrisk utsmykning, Attika, ca. 780f.Kr.
Fil:Kantharos sphinxes Louvre CA1339.jpg|Svartfigurkantharos med sfinkser, Boiotia, ca. 550 f.Kr.
Fil:Boeotian kantharos Louvre MNC670.jpg|Svartglassert kantharos med boiotisk inskripsjon, Thespiai, 450–425 f.Kr.
Fil:Janiform kantharos Louvre H44.jpg|Tosidig januskar, sett fra siden, med Herakles og en kvinne, 480–460 f.Kr.
Fil:Satyr kantharos Met 27.122.9.jpg|Tosidig januskar med satyrmotiv, framstilt av Aison, 420 f.Kr.
Fil:Canthare argent MAN St Germain.jpg|Kantharos i sølv (Gallia, dagens Alise-Sainte-Reine, slutten av 100-tallet f.Kr.



## Referanser


## Litteratur
* Mulder, E.: «Boeotia, Land of the Kantharos» (PDF). Universitetet i Leiden.
Jacques Villeneuve

**Jacques Villeneuve** (født 9. april 1971 i St-Jean-Sur-Richelieu i Quebec i Canada) er en tidligere Formel 1 fører. Han er sønn av Gilles Villeneuve, som omkom under trening til Belgias Grand Prix 1982. På den tiden var ikke Jacques interessert i racing. Han var bare 11 år gammel da faren omkom. I 1997-sesongen lå Jacques kun ett poeng bak Michael Schumacher i kampen om å vinne verdensmester-tittelen før det siste løpet i Spania skulle avholdes. 1997 var kun hans andre sesong i Formel 1. Schumacher endte opp med å kjøre av banen i en tett kamp med Villeneuve.

Jacques Villeneuve ble verdensmester i Formel 1 i  for det britiske Formel-1 teamet Williams-Renault.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

## Referanser


## Eksterne lenker
* 
*
Strut-Harald

**Strut-Harald** var en sagnkonge i Skåne i det daværende Danmark i tidsrommet ca. 975-ca. 986. 

## Familie
Han ble i senere tradisjon regnet som sønn av kong Gorm den gamle, men dette har ingen støtte i middelalderberetninger og avvises av moderne historikere som en senere slektshistorisk oppfinnelse.  

Moderne historikere er enige om:
* Strut‑Harald er halv‑legendarisk.
* Slektskapet til Gorm er ikke dokumentert.
* Sagaene har en tendens til å knytte kjente personer til kongeslekter for å gi dem høyere status.
Stefan Pajung og Niels Lund nevner ikke Strut‑Harald som barn av Gorm – noe som i seg selv er talende, siden artikkelen er den mest oppdaterte faglige gjennomgangen av Gorms familie. 

Han skal ifølge Jómsvíkinga saga ha hatt følgende barn:
* Sigvalde jarl.
* Torkjell Høge (død 1039).
* Hemming (død ca. 1014).
* Tove Strut‑Haraldsdatter, gift med Sigurd Kåpa på Bornholm.

Dette er Strut‑Haralds barn slik de fremstår i seine sagaer, hovedsakelig Jómsvíkinga saga (fra 1200-tallet) og Heimskringla (fra 1230-tallet. Det finnes ingen samtidige kilder eller nær samtidige som bekrefter slektsforholdene. Dette er svært usikre historisk fakta.

## Jarl og konge
Ifølge Snorre Sturlason var Strut‑Harald jarl over Jomsborg i Vendland. Dette kan bygge på ukjente sagatradisjoner og har ingen kjent samtidige kilder. Han er i senere framstillinger blitt omtalt som «Skånes siste konge», ettersom sagaene forteller at han forsøkte å hevde Skånes uavhengighet mot det danske kongedømmet og kong Harald Blåtann. Forsøket skal ha mislyktes fordi befolkningen i Skåne ikke støttet ham, og han ble ifølge tradisjonen etterfulgt av sin motstander Toke Gormsson.

Strut‑Harald fikk sitt tilnavn ifølge *[[Jomsvikingenes saga]]* fordi han bar en spiss, hjelmlignende kongekrone bestående av ti merker rent gull, omtrent ett kilo.

Sagaene forteller videre at Svein Tjugeskjegg gjorde ham til sin jarl. Da Strut‑Harald døde i 986, skal Svein ha holdt et stort gravølgilde etter ham. I Snorres framstilling bruker kong Svein dette gjestebudet til å lokke Jomsvikingene til å avgi overmodige løfter om å angripe Norge, noe som ifølge sagaen førte til slaget ved Hjørungavåg i 986. Sigvalde jarl lover der å erobre Norge og drepe Håkon jarl innen tre år, mens broren Torkjell Høge og de andre jomsvikingene avlegger tilsvarende løfter.

## Referanser
Batteristranda

**Batteristranda** eller **Batteritomta** er en sentralt beliggende sandstrand midt inne i Larviksfjorden, på Langestrand i Larvik i Vestfold. Den er en populær badestrand i sommersesongen. Navnet kommer av et gammelt kystbatteri med flere kanoner som ble lagt her tidlig på 1700-tallet. Fritzøe jernverk lå her, og i tider med ufred skulle batteriet forsvare og sikre jernverket, som blant annet produserte både kanoner og kuler.

Det ble funnet to gamle skipsvrak her i forbindelse med grunnarbeidene for det nye hotellet i september 2007.

## Hotell
Da firmaet Fritzøe Eiendom planla å bygge et stort spahotell, Farris Bad, på deler av Batteristranda, skapte det splittelse i lokalsamfunnet. Det ble samlet inn over 5&nbsp;000 underskrifter mot hotellplanene, og det kom senere også innsigelser fra Fylkesmannen i Vestfold – men bystyret i Larvik opprettholdt likevel byggetillatelsen. Det ble også samlet inn over 10&nbsp;000 underskrifter for hotellet og levert inn til Miljøverndepartementet. Utbyggingssaken ble sendt til endelig avgjørelse sentralt hos Miljøverndepartementet – som fant å måtte godkjente planene. Spahotellet åpnet våren 2009.


Fil:Batteristranda.JPG|Batteristranda 2006, før hotellet Farris Bad ble bygd
Fil:Batteristranda2.jpg|Batteristranda sett mot Fritzøe Brygge og Farris Bad 2007 
Fil:Skipsvrak.JPG|Skipsvrak dukket opp på hotelltomta under byggearbeidene 2007
Fil:Batteristranda3.jpg|Farris Bad sett fra Batteristranda 2008 


## Referanser


## Eksterne lenker
* Bevar Batteristranda
* Fritzøe Eiendom presentasjon
* 
* 
*
Vegen og Vi

***Vegen og Vi*** var et tidsskrift som ble utgitt av Statens vegvesen. Avisen var en kanal for nyheter og debatt om veg- og trafikkspørsmål.

Opplaget var cirka 15 000 eksemplarer (november 2010), og avisen kom er ut 11 ganger i året. Vegen og Vi var en gratisavis.

Avisen redigeres på uavhengig grunnlag i henhold til prinsippene i Redaktørplakaten, men avisen «skal bidra til å styrke Statens vegvesens omdømme». Redaksjonen består av redaktør Mark S. Berger samt tre reportere. I 2015 ble avisen erstattet med nettavisen Vegnett.no. 

## Referanser


## Eksterne lenker
* Vegen og Vi
Kratér

**Kratér** (gresk: Κρατήρας, *kratēr*, fra verbet κεράννυμι, *keránnymi*, «å blande») er i gresk keramikk et stort blandekar for vann og vin i antikkens Hellas. Under et symposion ble et kratér plassert midt i rommet. Karet er gjerne stort, så man øste vin opp i mindre mugger, for eksempel en oinokhoe, og helte så i gjestenes kopper. Kratérer er gjerne rikt dekorert på utsiden, og glasert på innsiden.

Det finnes flere hovedtyper av kratérer:

* **Søylekratér**: Korintisk form, som athenerne også tok i bruk. Vanligvis dekorert med svartfigurmaleri. 
* **Kalyxkratér**: Antagelig først laget av Exekias omkring 525 f.Kr. 
* **Voluttkratér**: Attisk form, brukt gjennom 300-tallet f.Kr.
* **Klokkekratér**: Alltid dekorert med rødfigurmaleri.

## Billedgalleri

Fil:Greec_ancient_vase.jpg|«Krigervasen», mykensk krater, 1200&ndash;1100 f.Kr.
Fil:Column crater Louvre E626.jpg|Korintisk søylekratér, 575&ndash;550 f.Kr.
Fil:Crater Actaeon Louvre CA3482.jpg|Attisk klokkekrater, ca. 440&ndash;400 f.kr.
Fil:Bell-krater hare BM F547.jpg|Puglisk klokkekrater, ca. 330 f.Kr.


## Referanser


## Eksterne lenker
*
Fylkesvei 633 (Hedmark)

**Fylkesvei 633 i Hedmark** gikk mellom Atna i Rendal og Koppang i Stor-Elvdal. Veien var 26,6&nbsp;km lang uten Sundfloveien.

2019 ble veien del av fylkesvei 2200.

## Kommuner og knutepunkter

## Referanser


## Eksterne lenker
* Vegvesenets vegkart
Burson

**Burson** er et amerikansk PR-byrå. Det eies av WPP-konsernet, som er børsnotert i London. Selskapet har over 4&nbsp;000 ansatte i 112 land.

Burson bistår kunder innen blant annet samfunnskontakt, markedskommunikasjon, kampanjer, krisekommunikasjon, internkommunikasjon, mediehåndtering, medietrening, sosiale medier og omdømmebygging.

Selskapet ble grunnlagt i 1953 av Harold Burson og William A. Marsteller som **Burson Marsteller**. Fra 2018 til 2024 het selskapet **Burson Cohn & Wolfe**.

## Historie
Burson Marsteller ble grunnlagt i 1953 med kontorer New York og Chicago av PR-rådgiveren Harold Burson (1921–2020) og reklamemannen William A. Marsteller (1914–1987).

På 1970-tallet tok selskapet oppdrag fra Jorge Rafael Videla sin militærjunta i Argentina, som er kjent for drap av politiske motstandere og fagforeningsfolk under den skitne krigen. Burson Marsteller var klar over drapene og bidro med å dekke over og skape et falskt inntrykk av Argentina sitt regime.

I 1984 kjøpte de PR-byrået Cohn & Wolfe, etablert i 1970 i Atlanta.

I 2012 tok selskapet oppdrag fra Ukrainas president, Viktor Janukovitsj sitt parti Regionpartiet, samtidig som Janukovitsj kjørte en svertekampanje mot tidligere statsminister Julija Tymosjenko, som da satt i fengsel.

I 2018 ble Cohn & Wolfe og Burson Marsteller slått sammen til Burson Cohn & Wolfe (BCW). I 2024 slo eierselskapet WPP sammen BCW med Hill & Knowlton til Burson. Det nye selskapet fikk da over 6&nbsp;000 ansatte i hele verden.

## Burson Norge
Oslo-avdelinga til det som da het Burson Marsteller ble etablert i 1977. Fra og med 2026 har Burson kontorer på Ruseløkka i Oslo.

Blant tidligere ansatte finnes FrP-leder Carl I. Hagen, Bellona-nestleder Marius Holm, NU-leder Ingeborg Gjærum, Oslo-byrådsleder og AUF-leder Rune Gerhardsen, kommentator Elin Ørjasæter, og stortingsrepresentant Sigurd Grytten som også var daglig leder i Burson Marsteller Norge fra 2009 til 2012.

## Referanser


## Eksterne lenker
*
BonAqua

**BonAqua Silver** er vann tilsatt kullsyre og tappet på flasker. Drikken er klassifisert som mineralvann. Bonaqua betyr *godt vann* på latin.

## Varianter
Bonaqua produseres i 4 forskjellige smaksvarianter:

* Original (naturell)
* Lemon (sitron)
* Cranberry/Grapefruit (tranebær/grapefrukt)
* Arctic Raspberry (bringebær)

Den naturelle utgaven (blå etikett) ble lansert i Norge i 2000. I 2002 kom sitronutgaven «lemon» og i 2004 ble den «røde» Cranberry Grapefruit introdusert.

I Norge produseres BonAqua Silver av Telemark Kildevann på lisens fra Coca-Cola.

## Distributør
I Norge distribueres Bonaqua Silver av Coca-Cola Enterprises Norge med tillatelse fra the Coca-Cola Company.

## Referanser
Tetsuya Theodore Fujita

**Tetsuya Theodore «Ted» Fujita** (藤田哲也 Fujita Tetsuya, 1920–1998) var en av de store stormforskerne i det 20. århundre. Han ble født i Fukuoka-provinsen i Japan og studerte og virket som professor der fram til han i 1953 ble invitert til Universitetet i Chicago. Der revolusjonerte han kunnskap om tordenvær, tornadoer, orkaner og tyfoner med sin banebrytende forskning.

Fujita er best kjent for sine oppdagelser av fallvinder og mikroutbrudd. Han utviklet også fujitaskalaen som diffrensierer tornadointensitet og kobler tornadoødeleggelser med vindhastighet. 

## Referanser


## Eksterne lenker
* A Tribute To Dr. Ted Fujita  (Stormtrack)
* Dr. Tetsuya Theodore Fujita (The Tornado Project)
* The Online Tornado FAQ (Storm Prediction Center)
* Tornadoes and Severe Weather – In Memory of Tetsuya T. Fujita (Dr. Fujita)
* A Tribute to the Works of T. Theodore Fujita (Bulletin of the American Meteorological Society)
* Fujita publications (Texas Tech University)
* Fujita Memorial Museum (på Japansk)
Gigi Fernández

**Beatriz Cristina «Gigi» Fernández** (født 22. februar 1964 i San Juan på Puerto Rico) er en tidligere profesjonell kvinnelig tennisspiller.
 
Fernández ble profesjonell tennisspiller i 1983 og ble dermed den første kvinnelige profesjonelle sportsutøveren fra Puerto Rico. I løpet av sin tenniskarriere, som varte til 1997, vant hun 70 turneringer, 2 i single og 68 i double, hvorav 17 Grand Slam-titler. Hun var nummer 1 på rankingen over verdens beste kvinnelige doublespillere ved flere anledninger i årene 1991&ndash;95. Hun ble også olympisk mester to ganger i double.

Hun vant doubletitlene flere ganger i alle fire Grand Slam-turneringene; Australian Open 2 ganger, French Open 6 ganger, Wimbledon 4 ganger og US Open 5 ganger. Hun vant 14 av doubletitlene sammen med Natasja Zvereva. De er dermed det tredje mest suksessrike damedoubleparet i tennisens historie etter Louise Brough / Margaret duPont og Martina Navrátilová / Pam Shriver som har vunnet 20 Grand Slam-titler hver i double. 

Sammen med tsjekkiske Cyril Suk spilte hun i tre Grand Slam-finaler i mixed double, men de tapte alle tre. I single var hun i semifinale i Wimbledon i 1994. 

Hun vant to olympiske gullmedaljer, i OL 1992 i Barcelona og i OL 1996 i Atlanta vant hun doubleturneringene sammen med Mary Joe Fernández de representerte USA. 

Gigi Fernández deltok også på det amerikanske Fed Cup-laget i 1988&ndash;97, hun spilte 26 Fed Cup-kamper hvorav hun vant 23. Hun var med på det seirende laget i 1990 som i finalen vant over Russland, hun spilte og vant doublekampen sammen med Zina Garrison.
 
I 1999 ble hun valgt til århundrets kvinnelige sportsutøver i Puerto Rico.

Etter sin aktive tid som tennisspiller har hun hatt stor suksess som trener, hun har blant annet vært trener for Rennae Stubbs som vunnet fem Grand Slam-titler i double.
 
## OL-medaljer
* 1992  Barcelona -  **Gull** i tennis,  double damer, (sammen med Mary Joe Fernández)  USA
* 1996  Atlanta -  **Gull** i tennis, double damer (sammen med Mary Joe Fernández)  USA

## Grand Slam-titler
*  **[[Australian Open]]:**
** Double damer – 1993 (sammen med Natasja Zvereva) 
** Double damer – 1994 (sammen med Natasja Zvereva)

*  **[[French Open]]:**
** Double damer – 1991 (sammen med Jana Novotná)
** Double damer – 1992 (sammen med Natasja Zvereva)
** Double damer – 1993 (sammen med Natasja Zvereva)
** Double damer – 1994 (sammen med Natasja Zvereva)
** Double damer – 1995 (sammen med Natasja Zvereva)
** Double damer – 1997 (sammen med Natasja Zvereva)

*  **[[Wimbledon (tennis)|Wimbledon]]:**
** Double damer – 1992 (sammen med Natasja Zvereva)
** Double damer – 1993 (sammen med Natasja Zvereva)
** Double damer – 1994 (sammen med Natasja Zvereva)
** Double damer – 1997 (sammen med Natasja Zvereva)

*  **[[US Open (tennis)|US Open]]:**
** Double damer – 1988 (sammen med Robin White)
** Double damer – 1990 (sammen med Martina Navrátilová)
** Double damer – 1992 (sammen med Natasja Zvereva)
** Double damer – 1995 (sammen med Natasja Zvereva)
** Double damer – 1996 (sammen med Natasja Zvereva)

## Referanser


## Eksterne lenker
*
Juhani Suutarinen

**Juhani Suutarinen** (født 1943) er en finsk tidligere skiskytter.

Suutarinens store mesterskap var VM 1974 i Minsk, der han ble tidenes første verdensmester på sprintøvelsen (10&nbsp;km), og i tillegg ble verdensmester på 20 km. Han var også med på Finlands lag som tok sølv på stafetten. Under VM 1975 i Antholz var han med på det finske stafettlaget som tok gull. 

Under Vinter-OL 1972 i Sapporo og Vinter-OL 1976 i Innsbruck var han også med på Finlands lag som tok sølv på stafettene.

## Eksterne lenker
*
Kenny Wharton

**Kenny Wharton** (født 28. november 1960 i Newcastle upon Tyne, England) er en tidligere profesjonell fotballspiller. Han spilte både som venstreback og midtbanespiller.

Wharton startet karrieren sin i hjembyens klubb, Newcastle United og han spilte der i perioden 1978 til 1989. Han spilte 335 kamper for klubben, før han i 1989 ble solgt til Carlisle United.

Etter at karrieren hans var over, har Wharton jobbet med juniorakademiene til Middlesbrough og Newcastle United. I dag jobber han med Newcastles juniorakademi.

## Referanser


## Eksterne lenker
*
Tatra T1

**Tatra T1** er en av de første trikkemodellene som er laget av Tatra. 287 motorvogner ble bygget mellom perioden 1952 og 1958. T1 har ingen tilhørende slep eller leddvogner.

De fleste T1-vognene ble hovedsakelig satt inn i Tsjekkoslovakia, to vogner gikk i Warszawa og 20 i sovjetiske Rostov-na-Don.

Den aller første T1-prototypen gikk som vogn 5001 22. januar 1951 i Praha, og denne Tatra-urfaren finnes i trikkemuseet i Stresovice. Vognene gikk i Praha helt til 1960-tallet, hvor de ble ombygget til Tatra T3. Den aller siste T1 ble avskjedet 4. april 1981 i Plzen.

## Leveringer

## Eksterne lenker
*
Troy Bayliss

**Troy Bayliss** (født 30. mars 1969 i Taree, New South Wales, Australia) er en australsk roadracingfører. Bayliss ble verdensmester i roadracingklassen Superbike i 2001&ndash;2006 og 2008. Han ble også den første fører i historien som har vunnet løp i både MotoGP-klassen og World Superbike-klassen i samme sesong. Dette skjedde i 2006, da han vant den avsluttende VM-runden i MotoGP som wildcard-fører for Ducati etter å ha blitt verdensmester for det samme merket i Superbike-klassen samme år.

## Referanser


## Eksterne lenker
* 
* Den offisielle hjemmesiden til Troy Bayliss
Sky News

**Sky News** er en nyhetskanal som eies av Sky plc som igjen kontrolleres til 39 % av Rupert Murdoch. Kanalen ble startet som en del av britiske Sky UK 5. februar 1989, og sender fra London. Kanalen er Storbritannias eldste 24-timers nyhetskanal. Kanalens hovedkonkurrent i Storbritannia er BBC News (tidligere BBC News 24) etter at ITV News Channel sluttet å sende. Ellers i Europa konkurrerer Sky News hovedsakelig med BBC World News, Euronews, Al-Jazeera English og CNN International.

En internasjonal utgave, Sky News International, er tilgjengelig via satellitt i Afrika og deler av Asia. 

## Eksterne lenker
*
Roadracing

**Roadracing** er en motorsport der førere av motorsykler konkurrerer i hastighetsløp på en asfaltbane. Sporten kjennetegnes av høye hastigheter, krappe svinger og tette dueller mellom førerne.

I Norge finnes tre godkjente roadracingbaner: Vålerbanen på Braskereidfoss i Hedmark, Rudskogen ved Rakkestad i Østfold og Arctic Circle Raceway ved Storforshei i Nordland. 

## MotoGP
Den mest prestisjetunge serien i roadracing er MotoGP. Her brukes prototype motorsykler som det ikke er mulig å få kjøpt i noen butikk.

MotoGP ble arrangert for første gang i 2002 og tok over for 500-klassen som fra 1949 var hovedklassen i over 30 år. I perioden 2002-2006 var klassen åpen for firetakts motorsykler inntil 990 kubikkcentimeter. Fra og med 2007 er klassen for firetakts motorsykler inntil 800 kubikkcentimeter.

## Superbike-VM
Det kjøres med modifiserte motorsykler som er homologiserte og da er basert på en standard motorsykkel som kan kjøpes i butikk. Her er Superbike-hovedklassen. Dette er firesylindret 1000ccm sykler med over 220hk og en minumumsvekt på 162kg. Det er også tillatt med tosylindret sykler på 1200ccm og tresylindret sykler på 900ccm.

I dette mesterskapet kjøres det også 600 Supersport, som er basert på en 600ccm motorsykkel, men som i Superbike er motor og chassis kraftig modifisert. Effekten på disse er nesten 150 hk.

## Norsk roadracing
I Norge finnes tre godkjente roadracingbaner: Vålerbanen på Braskereidfoss i Hedmark, Rudskogen i Rakkestad i Østfold og Arctic Circle Raceway ved Storforshei i Nordland. 
Oddgeir Havnen var en av Norges beste førere i mange år med åtte NM titler. Carl Berthelsen, Helge Spjeldnes og Kai Børre Andersen har senere tatt over som ledende førere, og disse har også gjort det bra internasjonalt.

Carl Berthelsen har banerekorden på Våler med 57,66 satt 24. august 2008. Banerekorden på Rudskogen ble satt av Jan Roar Ims 8. juni 2008 med 57,2. Carl Berthelsen har banerekord på ACR 1,28,7 satt 10. august 2008.

Det er delt inn i følgende klasser i NM:
#125ccm
#250ccm
#600ccm
#1000ccm

Videre er det egne debutantklasser: 
*Stocksport 600 (noe modifisering av chassis og lett trimming)
*1000 ccm, bedre kjent som Superbike. Det lov til å endre chassiskomponenter og lettere trimming på motor, datalogg og ellers fritt med elektronisk utstyr som for eksempel traction control og liknende.

## Nordisk Mesterskap

Dette mesterskapet samler de beste roadacingførerne i Norden og kjøres i Finland, Sverige, Norge og Danmark. Mesterskapet kjøres som en del av de respektive nasjonale mesterskapene.
Det har vært flere nordmenn som har vunnet dette mesterskapet de siste årene. Oddgeir Havnen, Trond Lervik og Carl Berthelsen har stått på toppen av pallen og blitt kronet som nordisk mester i hovedklassen Superbike. Carl Berthelsen var den siste nordmannen som tok denne tittelen i 2007

## Se også
* MotoGP
* Superbike
* Classic roadracing
* Liste over racerbaner i Norge

## Eksterne lenker
* MotoGp
* SUPERBIKE-VM
* Superbike
Polarvirvel

**Polarvirvelen** eller Polarhvirvelen er en vedvarende, storskala syklon man finner nær polene i den midtre og øvre troposfæren og i stratosfæren. Virvelen er kraftigaste på vinterhalvkula når temperaturgradienten er størst, og blir liten eller kan forsvinne om sommeren. Polarvirvelen over Antarktis er mer tydelig og vedvarende enn den over Arktis. Dette kommer av at fordelingen av landmasser på høye breddegrader på den nordlige halvkule fører til rossbybølger som medvirker til å bryte ned virvelen. På den sørlige halvkule er virvelen mer eller mindre uforstyrret. Virvelen over Arktis er også mer langstrakt og har to senter, ett omtrent over Baffin Island i Canada og det andre over det nordøstlige Sibir. 

Kjemiske prosesser i den antarktiske polarvirvelen har ført til kraftig nedbryting av ozon. Salpetersyre i perlemorskyer reagerer med KFK-gasser og danner klor, som er en katalysator for fotokjemisk nedbryting av ozon. Klormengden bygger seg opp om vinteren, og ozonnedbrytingen blir dermed størst når sollyset kommer tilbake om våren (september/oktober). Disse skyene kan bare dannes i temperaturer rundt -80 °C, så siden Arktis er varmere er det ikke ozonhull her. 

Andre planeter og måner i solsystemet er også kjent for å ha polarvirvler, inkludert Venus, Mars, Jupiter og Saturnmånen Titan.
Verdenscupen i kombinert 2006/07

**[[Verdenscupen i kombinert]] 2006/07** ble innledet 25. november 2006 i Kuusamo i Finland og ble avsluttet 18. mars 2007 i Oslo. Verdenscupen arrangeres av Det internasjonale skiforbundet (FIS), som også arrangerer verdenscup og verdensmesterskap i blant annet langrenn, skihopping, snøbrett og alpine grener.

## Kalender

## Sammenlagt

### Individuelt

### Sprint

### Nasjonscupen

## Merknader


## Kilder
*FIS Nordic Combined World Cup 2006/07 
*Race Calendar Nordic Combined World Cup 2006/07 hos skisport365.com
*Ranking Nordic Combined World Cup 2006/07 hos skisport365.com
Årdal Fotballklubb

**Årdal Fotballklubb** er en norsk fotballklubb som spiller i 3. divisjon. Laget spiller sine hjemmekamper på Jotun stadion i Øvre Årdal. De ble flyttet ned fra 3. divisjon før 17/18-sesongen.

Stiftingsmøtet, som ble fastsatt etter påtrykk fra både publikum og sponsorer, fastslo at den nye klubben skulle spille under navnet Jotun Årdalstangen og at laget skulle overta Jotuns plass i seriesystemet. Jotun spilte på denne tiden i 3. divisjon, mens ÅTIL/Lærdal hadde etablert seg i toppen av 4. divisjon.

Det ble også bestemt at Jotun Årdalstangen skulle stille tre seniorlag den følgende sesongen, med et 6.-divisjonslag i tillegg til de to andre. Førstelaget skulle ha Jotun stadion som hjemmebane og spille i grønt og rødt, mens 4. divisjonskampene skulle spilles i gult og blått på Cuba på Årdalstangen. I 2010 skiftet førstelaget draktfarge til helrøde drakter med gule tall, noe som symboliserer fargene i kommunevåpenet til Årdal kommune.

Etter en sesong som Jotun Årdalstangen (JÅFK), med opprykk til 2. divisjon, ble navnet endelig fastsatt til Årdal FK på et ekstraordinært årsmøte i november 2005.

Klubben har også et lag i 5. divisjon (Årdal 2) og et i 6. divisjon (Årdal 3) som spiller sine hjemmekamper på Cuba Stadion, Årdalstangen

## Tabell

## Spillere med fortid i Årdal
* Arve Thunshelle (Jotun, Rosenborg)
* Einar Sæbø (Jotun, Viking FK)
* Morten Wigum (Jotun, Sogndal)
* Ivan Øy (Jotun, Sogndal))
* Frank Øyre (Jotun, Sogndal))
* Henrik Furebotn (Jotun, Sogndal), Sandnes Ulf, Bodø/Glimt)
* Tommy Øren (ÅTIL, Sogndal), Ham-Kam)
* Morten Brandsdal (SK Brann, Sogndal), Jotun)
* Odd Allan Hestetun (Jotun, Sogndal)
* Helge Magne Øvstetun (Jotun, Raufoss)
* Edin Øy (Årdal Fotballklubb, Sogndal)
* Sivert Mannsverk (Jotun, Sogndal) Molde)

## Referanser


## Eksterne lenker
* Norsk Tipping-Ligaen avd. 1
*
Natasja Zvereva

**Natalja «Natasja» Maratovna Zvereva** (russisk:: Наталья «Наташа» Маратовна Зверева; belarusisk: Наталля «Наташа» Маратаўна Зверава - *Natallja «Natasja» Maratawna Zvjerava*; født 16. april 1971 i Minsk i daværende Sovjetunionen) er en tidligere profesjonell belarusisk kvinnelig tennisspiller.

Zvereva ble profesjonell tennisspiller i 1988 og i løpet av sin profesjonelle tenniskarriere i årene 1988&ndash;2002 vant hun 4 single- og 80 doubleturneringer. Hun vant 20 Grand Slam-titler, 18 i double og 2 i mixed double. Hun var nummer 1 på rankingen over verdens beste kvinnelige doublespillere i 1991 og som best nummer 5 (1989) i single.    

Zvereva vant 14 av sine Grand Slam-titler i double sammen med Gigi Fernández fra Puerto Rico. De er dermed det tredje mest suksessrike kvinnelige doubleparet i tennishistorien etter Martina Navrátilová / Pam Shriver og Louise Brough / Margaret duPont som har vunnet 20 Grand Slam-turneringer hver i double. 

Hun vant sin første Grand Slam-turnering i 1989 i French Open sammen med Larissa Neiland og de vant også double-tittelen i Wimbledon i 1991. Sammen med Fernandez vant hun seks Grand Slam-finaler på rad i 1992&ndash;93. Hun er også olympisk medaljør, under OL i Barcelona i 1992 vant hun sammen med Meskhi bronse i doubleturneringen.

I 1988 spilte hun sin eneste Grand Slam-finale i single, hun møtte tyske Steffi Graf som vant med komfortable 6-0, 6-0. 

Natasja Zvereva deltok også på det sovjetiske Fed Cup-laget i 1986&ndash;91 og på det belarusiske laget i 1994 og 1998&ndash;99 og 2002. Hun spiltet totalt 80 Fed Cup-kamper hvorav hun vant 59. 

## Grand Slam-titler
*  **[[Australian Open]]:**
** Mixed double – 1990 (sammen med Jim Pugh)
** Double damer – 1993 (sammen med Gigi Fernández) 
** Double damer – 1994 (sammen med Gigi Fernández)
** Mixed double – 1990 (sammen med Rick Leach)
** Double damer – 1997 (sammen med Martina Hingis)

*  **[[French Open]]:**
** Double damer – 1989 (sammen med Larissa Neiland) 
** Double damer – 1992 (sammen med Gigi Fernández)
** Double damer – 1993 (sammen med Gigi Fernández)
** Double damer – 1994 (sammen med Gigi Fernández)
** Double damer – 1995 (sammen med Gigi Fernández)
** Double damer – 1997 (sammen med Gigi Fernández)

*  **[[Wimbledon (tennis)|Wimbledon]]:**
** Double damer – 1991 (sammen med Larissa Neiland)
** Double damer – 1992 (sammen med Gigi Fernández)
** Double damer – 1993 (sammen med Gigi Fernández)
** Double damer – 1994 (sammen med Gigi Fernández)
** Double damer – 1997 (sammen med Gigi Fernández)

*  **[[US Open (tennis)|US Open]]:**
** Double damer – 1991 (sammen med Pam Shriver)
** Double damer – 1992 (sammen med Gigi Fernández)
** Double damer – 1995 (sammen med Gigi Fernández)
** Double damer – 1996 (sammen med Gigi Fernández)

## Referanser


## Eksterne lenker
*
Jimmy Lawrence

**Jimmy Lawrence** (født 16. februar 1885 i Glasgow Skottland, død 21. november 1934) var en skotsk fotballspiller som er mest kjent for å ha spilt for Newcastle United i perioden 1904–1921. Han var målvakt.

Lawrence spilte 496 kamper for Newcastle, noe som fortsatt er klubbrekord. Han representerte også s landslag.
Arctic Circle Raceway

**Arctic Circle Raceway** er en asfaltert motorsport-bane ved Storforshei (25 nord for Mo i Rana) i Nordland fylke.

Banen er 3&nbsp;753 m lang, og er Norges lengste asfaltbane. Baneanlegget sto ferdig i 1995, og kostet mer enn 60 millioner kroner å realisere. Banen ble først og fremst utformet for roadracing med motorsykkel, men benyttes også til bilsport. Banebredden er på 11-13 meter, og det har flere ganger vært arrangert runder i det svenske *touringcar*-mesterskapet, STCC her.

Banen er bygd etter moderne sikkerhetskrav. På baneområdet fins det også en motocross-bane og en gokartbane.

Anlegget ligger på steinfyllingene fra uttaket av jernmalm hos Rana Gruber. Denne virksomhet har sine røtter tilbake til Dunderland Iron Ore Company.

Øystein Bentzen er styreleder for eierselskapet Arctic Circle Raceway AS.

Eksempler på typer løp som kjøres på anlegget er:
*Roadracing (Moderne motorsykler)
*Classic roadracing (Eldre motorsykler)
*Billøp
*Langdistanseløp (2-24 timer)

I tillegg arrangerer lokale klubber og entusiaster *trackdays* (åpne treningsdager) for vanlige biler.

## Klubber
Følgende klubber har banen som «hjemmebane»:
* Roadracing/Classic Roadracing og motocross: Arctic Circle Motorsportklubb
* Racing: NMK Rana
* Funksjonærer/Banemannskap: Rana Racing Security

## Banerekorder

* 

*

## Se også
* Liste over racerbaner i Norge

## Eksterne lenker
* Arctic Circle Raceway - Offisielt nettsted Besøkt 8. april 2015
Jeløy kirke

**Jeløy kirke** ligger på Jeløya i Moss kommune i Østfold. Kirken ble innviet 27. april 1975, og er en langkirke i mur.

Kirken tilhører Den norske kirke og hører til Vestre Borgesyssel prosti i Borg bispedømme.

## Historikk
Det hadde blitt satt av en tomt til kirken allerede i 1954, men det skulle ta mange år før den ble satt opp. I 1958 og 1859 hadde de første utkastene av Jeløy kirke blitt utarbeidet av arkitektene Eva Mejlænder og Bernt Mejlænder.

Per Lønning la grunnsteinen for Jeløy kirke i 1973, og arbeide på selve kirken startet seinere i et året. I 1975 kunne biskop Per Lønning innvie kirken.

## Altertavlen
Altertavlen, også kaldt fondveggen, er et glassmaleri laget av Victor Sparre. Det skal illustrere Livets tre og Jesu lidelsesvei. Det regnes for å være et av Sparres viktigste verker, og kunstneren ble selv etter eget ønske bisatt fra Jeløy kirke.


Fil:Interiør i Jeløy kirke.jpg|Bilde av altertavlen


## Se også
*Jeløy kapell
*Jeløy kapell

## Referanser


## Litteratur
* 
* 

## Eksterne lenker
* 
* 
* Jeløy menighet
Nordreich

**Nordreich** tidligere lag eller klan i onlinespillet Cybernations, et kjent Internettspill der lagene utgjør fiktive land. Laget spilte på nasjonalistiske følelser, men hevdet at det kun var i kontekst av spillet. Klanen oppnådde forsideoppslag i VGs nettutgave og andre nettaviser. Disse mente at det var en nazistorganisasjon, som følge av en av klanens propagandafilmer. Blant annet brukte de Ja vi elsker som bakgrunnsmusikk i videoen *Nordreich Anthem: Ja Vi Elsker/Yes we love*. Dette er en av flere krigsorienterte rekrutteringsfilmer som er tilgjengelig via YouTube

Ifølge VG har både Utenriksdepartementet og Politiets sikkerhetstjeneste reagert på klanens «misbruk av den norske nasjonalsangen og øvrige symboler», i tillegg til Norges ambassade i Berlin. Dette på tross av at klanen selv hevder at de hovedsakelig er lokalisert i USA.

Nordreich hadde 25. januar rundt 340 medlemmer i sin online spill-klan, en del av disse norske. Ut ifra medlemslistene som er tilgjengelig på nettstedet kan man også lese at antallet medlemmer økte betraktelig i tiden etter all omtalen i media.

Nordreich publiserte et offisielt svar til de norske medier etter artiklene, hvor de avviser å være forbundet med høyreekstremisme.

Aftenposten skriver at den nynazistiske organisasjonen Stormfront regner Nordreich som en rekrutteringsbase for sin virksomhet.

## Referanser


## Eksterne lenker
* Nordreichs hjemmeside
* Onlinespillet Cybernations
* Artikkel i VG
* Artikkel i Aftenposten
* Artikkel i Dagbladet
* Artikkel i Nettavisen
Supermotard

**Supermotard** er en relativt ny motorsykkelsport som kombinerer grenene motocross og roadracing. 

Opprinnelig ble supermotard utviklet i USA og Frankrike. Den kalles Supermoto i Tyskland og engelskspråklige land. Supermotard kjøres på lukkede baner som består av cirka 60-70 prosent asfalt- og 30-40 prosent grusunderlag. Motorsyklene er motocrossmotorsykler ombygget med kraftigere bremser, stivere støtdemping og mindre hjul enn i motocross, samt spesialdekk for grus og asfalt. Denne grenen kjennetegnes spesielt ved brede sladder, samt hopp på grusdelen.
Subsidens

**Subsidens** (latin: *subsidentia*, til verbet *subsidere*, sitte under; synke) er en betegnelse for nedadgående bevegelse av en flate, i geologi, ingeniørvitenskap og landmåling henviser nedadgående bevegelse til jordoverflaten, og i meteorologi henviser det til nedsynkning av atmosfæriske luftmasser.

## Geologi
Subsidens er en generell betegnelse for nedadgående vertikal bevegelse av jordoverflaten, *setning*, som kan være forårsaket av både naturlige prosesser og menneskelig aktivitet. Subsidens innebærer liten eller ingen horisontal bevegelse, noe som skiller det fra nedadgående bevegelse. Ved setning kan det oppstå strukturelle skader på bygninger og andre konstruksjoner, noe som kalles *setningsskader*.

Prosesser som fører til innsynkning omfatter blant annet oppløsning av underliggende karbonatpreget bergarter av grunnvannet; gradvis komprimering av sedimenter; tilbaketrekking av flytende lava fra under en størknet bergskorpe; gruvedrift; pumping av underjordiske væsker, som grunnvann eller petroleum; eller vridning av jordskorpen av tektoniske krefter, det vil si forskyvende krefter på klodens overflate. Innsynkning som følge av tektonisk deformasjon av jordskorpen er kjent som tektonisk innsynkning og kan skape rom for sedimenter som kan akkumuleres og til sist blir litifisert til sedimentær bergart.

Grunninnsynkning er av global bekymring for geologer, geotekniske ingeniører, landmålere, ingeniører, byplanleggere, grunneiere og allmennheten generelt. Pumping av grunnvann eller petroleum har ført til innsynkninger på så mye som 9 meter mange steder rundt om i verden og har påført kostnader målt i hundrevis av millioner amerikanske dollar. Landinnsynkning forårsaket av grunnvannsuttak vil sannsynligvis øke i forekomst og relaterte skader, hovedsakelig på grunn av global befolkningsvekst og økonomisk vekst, som vil fortsette å drive høyere etterspørsel etter grunnvann.

## Meteorologi
Den vanligste årsaken til subsidens i atmosfæren er lave temperaturer. Når luften blir avkjølt får den større tetthet, blir tyngre og synker mot overflaten, på samme måte som oppvarmet luft stiger oppover. Subsidens fører vanligvis til høytrykk når luft synker mot bakken over større områder. I polare høytrykk har en nesten konstant subsidens, og det samme har en over subtropiske områder. Disse områdene med subsidens er noe av opphavet til mange av de framherskende vindsystemene i verden, som passatvindene. Subsidens på mindre skala kan gi værfenomener som tåke. En ekstrem form for subsidens er fallvind som kan gi lignende ødeleggelser som en tornado, mens en mildere form for subsidens kalles nedvind.

## Referanser


## Eksterne lenker
*
Robert Lee (fotballspiller)

**Robert Martin Lee** (født 1. februar 1966 i London, England) er en engelsk tidligere fotballspiller. I løpet av karrieren var han innom Charlton Athletic, Newcastle United, Derby County, West Ham, Oldham Athletic og Wycombe Wanderers. Han fikk også 21 landskamper for , og han var en del av Englands VM-tropp i VM 1998.

## Eksterne lenker
*
Bokeh

**Bokeh** (av japansk *boke* ぼけ, «uskarp») er en fotografisk betegnelse på områder som er ute av fokus i et fotografi. Begrenset dybdeskarphet benyttes som et fotografisk virke&shy;middel ved at man for eksempel gjør bak&shy;grunnen (og/eller forgrunnen) i et fotografi uskarp for å fremheve hoved&shy;motivet. Bokeh karakteriserer hvor visuelt til&shy;talende de uskarpe partiene er. Hvordan objektivet hånd&shy;terer de lys&shy;sterke punktene i disse områdene er av størst betydning. Det er å fore&shy;trekke at lyse punkter danner sirkulære bokeh-felter (ikke f.eks. femkantete). Objektiver med mange blender&shy;lameller gir gjerne bedre forut&shy;setninger for dette.
Vertikal vind

**Oppvind** eller **nedvind** (også kalt *luftlommer*) er vertikale luftbevegelser i atmosfæren. Områder i atmosfæren med kaldere eller varmere luft enn omgivelsene fører til vertikale bevegelser. En lomme med varm luft vil ha mindre tetthet enn omgivelsene, og vil stige helt til den kommer opp i luft som er enten varmere eller har mindre tetthet. Det motsatte skjer for luftmasser som er kaldere enn omgivelsene, og dette fører til en nedoverrettet bevegelse kalt subsidens. Når store, varme og fuktige luftmasser er involvert kan disse danne store skyer, og tordenvær. Inne i slike uværsskyer kan det dannes vertikale vinder med stor hastighet.

Vertikale luftbevegelser kan også oppstå i forbindelse med lavtrykk (oppvind) og høytrykk (subsidens). Luften som strømmer inn mot et lavtrykksenter ved bakken vil konvergere nær senteret, og den eneste retningen luften da kan ta er oppover. Det motsatte skjer i høytrykk der luften strømmer bort fra høytrykket ved bakken, og en får en nedoverrettet luftbevegelse for å erstatte luften som forsvinner. 

## Konsekvenser

Oppvind og nedvind er en av hovedårsakene til turbulens for flytrafikk, og er hovedårsaken til at flypilotene prøver å unngå områder med uvær. I ekstreme tilfeller kan fallvind og mikroutbrudd føre til alvorlige flyulykker. 

Fallvinder kan lokalt føre til store skader, ikke ulik de en ser etter en tornado. En kan likevel skille skader ved fallvind fra tornadoødeleggelser ved at skadene har et sirkelformet mønster ut fra senteret av fallvindområdet. Tornadoer har kraftig vind innover mot senteret, og vil dra skadene innover.

## Se også
* Fallvind
* Fjellbølger
* Hang
* Rotor (vind)
DOF

**DOF** kan vise til:

* dybdeskarphet (*«depth of field»*)
;Selskaper
* DOF ASA
* DOF Subsea
* District Offshore
Erdal (Lærdal)

**Erdal** er en liten grend/bygd i Lærdal kommune i Sogn og Fjordane, omtrent fem kilometer vest fra Lærdal sentrum. Erdal befinner seg ved Aurlandsveien (bygget i 1967), som er en meget populær turistvei mellom Lærdal og Aurland på grunn av sin dramatiske natur fra fjord, over fjell, til fjord igjen. 
Da Lærdalstunnelen ble åpnet for trafikk den 27. november 2000, ble mye av sommertrafikken gjennom Erdal redusert. I Erdal ligger Erdal Mølle, bygt i 1837 og modernisert i 1896. I 1931 ble den totalskadet i brann. Lokalt ungdomshus. Flere typiske vestlandssmåbruk langs dalsidene. Erdalselva er uregulert og renner vilt med store vannmasser, og er derfor et svært vakkert skue i sommerhalvåret. NVE har gått inn for konsesjon for et stort småkraftverk i nedre deler av elva. 

## Eksterne lenker
* Oversiktsbilde over øvre del av Erdal
French Open 1981

**French Open 1981** ble spilt i mai på Roland Garros-stadion i Paris. French Open er en Grand Slam-turnering i tennis på grus. Björn Borg vant singleturneringen for herrer for sjette gang og Hana Mandliková vant singleturneringen for damer.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
MotoGP

**MotoGP** er den mest prestisjefylte VM-klassen i motorsykkelsporten roadracing. MotoGP-sykler er rene prototyper og kan ikke sammenlignes med for eksempel klassen «superbike», som er basert på serieproduserte motorsykler. MotoGP er verdens eldste pågående raceserie og har blitt arrangert årlig siden 1949. Det har siden 2012 blitt konkurrert i tre klasser.

## Klasser
Klassekriteriene har variert ganske mye gjennom årene, spesielt i overgangen mellom totaktsmotorer og firetaktsmotorer.

### Moto3
**Moto3** er den minste klassen. Da det fortsatt ble konkurrert med totaktsmotorer var klassen begrenset til 125 ccm. I dag er Moto3 begrenset til maksimalt  firetaktsmotorer med kun én sylinder og en minimum ekvipasjevekt på (sykkel + fører) på 148 kilogram.

### Moto2
**Moto2** er den mellomste klassen. Da det fortsatt ble konkurrert med totaktsmotorer var klassen begrenset til 250 ccm. Siden 2019 har Moto2 være begrenset til maksimalt  firetaktsmotorer med inntil 4 sylindre. I denne klassen får teamene bare lov til å bygge chassisene selv. Motorene er identiske og leveres plomberte fra Triumph. Maksimalt antall veksler (gir) er seks. Syklene skal minimum veie 140 kilogram uten fører.

### MotoGP
**MotoGP** er den største klassen. Da det fortsatt ble konkurrert med totaktsmotorer var klassen begrenset til  Nå er klassen begrenset til maksimalt  firetaktsmotorer med inntil 4 sylindre, men det kan også konkurreres med  Vekten på syklene skal være minimum 150 kilogram på  og minimum 157 kilogram på .

## Litt historie
Tidligere ble det også konkurrert i klassene for 50 ccm (avsluttet etter 1983 sesongen), 80 ccm (avsluttet etter 1989 sesongen), og 350 ccm (avsluttet etter 1982 sesongen).

Siden 2002 var klassen åpen for firetakts motorsykler inntil 990 kubikkcentimeter som tok over for 500cc to-taktere. 

Fra og med 2007 var klassen for firetakts motorsykler inntil 800 kubikkcentimeter, fra 2011 er det tillatt med firetaktsmotorer inntil 1000 kubikkcentimeter. 

Av produsenter er det Yamaha, Honda, Suzuki, KTM, Aprilia og Ducati som stiller med fabrikklag. I tillegg er det også satellittlag med disse merkene. Kawasaki har i de senere år trukket seg ut av MotoGP på grunn av de store kostnadene (en medvirkende årsak kan være at de ikke var konkurransedyktige) Rettighetshaverne til MotoGP, Dorna Sports avgjorde at fra og med 2012 er det tillatt med såkalte CRT-sykler (Claiming Rule Teams) Dette ble gjort for å kutte kostnadene for privatlagene. I løpet av en sesong arrangeres det 18 løp med totalt over 2 millioner besøkende og disse direktesendes i over 100 land.

## Verdensmestere i MotoGP
Tabellen viser verdensmestrene i den største klassen (500 og større). Verdensmestrene i 125, 250, 350 og sidevogn er ikke tatt med.

## Eksterne lenker
* Den offisielle hjemmesiden til MotoGP
* Dorna Sports
Nicky Hayden

**Nicholas «Nicky» Patrick Hayden** (født 30. juli 1981 i Owensboro i Kentucky i USA, død 22. mai 2017 i Cescena i Italia), også kjent som **The Kentucky Kid**, var en amerikansk motorsykkelracer som kjørte for Ducati Team i MotoGP.

Hayden ble verdensmester for Repsol Honda i MotoGP-klassen i 2006, fem poeng foran Valentino Rossi. Før 2009-sesongen gikk Hayden over til Ducati Team.

Han døde etter en sykkelulykke.

## Referanser


## Eksterne lenker
* 
*
Frantz Johansen

**Frantz Johansen** (født 1945, død 4. november 2014) var en norsk filantrop, kjent som «kloakkbarnas far». Gjennom stiftelsen Europa i Fokus sto Frantz Johansen sentralt i arbeid med å redde barn og fattige familier i Romania. En viktig del av arbeidet er å redde barn fra det fryktelige livet nede i kloakksystemet i Romanias storbyer, særlig București.

## Kloakkbarna
Det var høsten 1994 at Frantz Johansen fikk sitt livs kall, da han underviste på et bibelseminar i București. Han møtte en liten sigøynerjente som spurte om penger til seg og sin ett år yngre, lamme bror. Gjennom samtalen med henne fikk han høre at hjemmet deres var blant rotter, mus og kakelakker nede kloakksystemet under gatene i București. Etter å ha fulgt henne ned i undergrunnen fikk han sitt livs sjokk. Der nede, i en fryktelig stank, kloakkvann, ekskrementer og i stummende mørke bodde tusener av barn og ungdom som hadde tatt tilflukt bort fra politi og mennesker som ville dem vondt.

Dette gav Frantz Johansen et livskall. Uten midler begynte han sitt vanskelige arbeid med å redde disse barna opp fra den umenneskelige måten de levde under.

Gjennom aviser, TV og radio ble hans arbeide kjent. I flere sterke TV-reportasjer om *barna i kloakksystemet* har han vært med å sette igang mange hjelpeaksjoner som har hjulpet tusener av barn inn i et normalt liv.

## Priser og utmerkelser
I 1996 ble Frantz Johansen tildelt *[[Barn av Jordens Pris]]* under en offisiell høytidelighet på Nordkapp. Han fikk prisen for *det beste barnearbeid*.

Han mottok Kongens fortjenstmedalje 15. april 2014.

## Referanser




## Kilder
Boken *Frantz Johansen, kloakkbarnas far* ble utgitt på Rex forlag i 1997.
* www.nrk.no ''En tater forteller'' om Frantz Johansen
* www.museumsnett.no om Frantz Johansen
Alexis Berg

**Alexis Berg** (født 1904 i Estland, oppvokst i Finland fra 1905, myrdet 7. januar 1948 i Kina) var finsk-estisk greve og norsk misjonær i Kinamisjonsforbundets tjeneste. Han kunne ha arvet et slott i Estland, men valgte i stedet å bli legemisjonær. Han kom til Kinamisjonsforbunds misjonsfelt i det sentrale Kina sammen med sin finske kone Signe i 1939. Han ble skutt av røverbander i Kina i  januar 1948, sammen med to misjonærer fra *Swedish and American Covenant Mission*: Martha Anderson og Esther Nordlund. 

## Litteratur
* Erik Kjebekk: *Selge alt og følge Kristus – Alexis Berg greven som ble legemisjonær og martyr*, 2001.
Hanneviktunnelen

**Hanneviktunnelen** er en 289 meter lang veitunnel på østgående løp av europavei 39 inn mot Kristiansand i Agder. Tunnelen har to kjørefelt og hadde tidligere toveis trafikk, men er fra 2014 enveiskjørt mot øst etter at Vågsbygdporten åpnet. Den fører Vesterveien under Hannevik terrasse fra Hannevika til Kolsdalen og er 299 meter lang.

## Se også
*Veitunneler i Norge
*Undersjøiske veitunneler i Norge

## Referanser
Vesterveitunnelen

**Vesterveitunnelen** er en veitunnel på vestgående løp av E39 i Kristiansand i Agder. Tunnelen har ett kjørefelt. Tunnelen fører Vesterveien under Duekniben fra Bellevue til Kolsdalen og er 221 meter lang.

## Se også

*Veitunneler i Norge
*Undersjøiske veitunneler i Norge
Anabatisk vind

**Anabatisk vind** eller **dalbris** er en vind som blåser oppover en skråning eller en fjellside. Denne typen vind oppstår som regel om dagen i rolig og solrikt vær. En ås eller fjelltopp blir varmet opp av solen, og overflaten varmer igjen opp luften like over. Luften som er i samme høyde som fjelltoppen over dalen eller en flate ved siden av blir ikke varmet opp like mye fordi det er lengre ned til overflaten. Denne effekten kan bli enda større om dalbunnen eller flaten ligger i skygge, og på den måten får mindre solvarme. Luften nær fjelltoppen blir dermed varmere enn den omkringliggende luften i samme høyde, og begynner å stige (konveksjon). Dette skaper et lite lavtrykk under den stigende luften, og luft begynner å strømme opp fjellsiden for å fylle lavtrykket. Den oppvarmede luften som stiger opp fra fjelltoppen avkjøles adiabatisk når den stiger, og kommer temperaturen under duggpunktet vil luften kondensere. Det vil da dannes cumulusskyer. Disse kan produsere regn og innimellom tordenvær. 

Det motsatte av anabatisk vind er katabatisk vind som strømmer ned en fjellside, ofte om natten på grunn av strålingsavkjøling.